

PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ,

          DE DISCIPLINĂ ŞI IMUNITĂŢI
	
	             Bucureşti, 23.01.2012
              Nr. PL-x 777


A V I Z

asupra proiectului de  Lege  pentru modificarea alin.(1) al articolului 237 din Legea nr.95/2006 privind reforma în domeniul sănătăţii



În conformitate cu prevederile art.95 din Regulamentul Camerei Deputaţilor, republicat, cu  modificările şi completările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de  Lege pentru modificarea alin.(1) al articolului 237 din Legea nr.95/2006 privind reforma în domeniul sănătăţii , transmis cu adresa   nr. PL-x 777 din 19 decembrie 2011, înregistrat sub nr.31/1275 din 20 decembrie 2011. 
Conform dispoziţiilor art.75 alin.(1) din Constituţia României, republicată şi ale art. art.92 alin. (9) pct.1 din Regulamentul Camerei Deputaţilor, republicat, cu  modificările şi completările  ulterioare,  Camera Deputaţilor este Cameră  decizională. 

Senatul, în calitate de primă Cameră sesizată, a adoptat proiectul de lege în şedinţa din 6 decembrie 2011.

             
În temeiul prevederilor art. 61 din Regulamentul Camerei Deputaţilor, republicat, cu modificările şi completările  ulterioare, Comisia a dezbătut proiectul de lege susmenţionat, în şedinţa din  23 ianuarie 2012.



Proiectul de  lege are  ca obiect modificarea art.237 alin.(1) lit.m) din Legea nr.95/2006 privind reforma în domeniul sănătăţii, cu modificările şi completările ulterioare, în sensul exceptării de la plata pentru eliberarea adeverinţelor medicale şi pentru expertizarea capacităţii de muncă a persoanelor care nu beneficiază de ajutorul de şomaj.


Membrii Comisiei au examinat proiectul de lege supus avizării, expunerea de motive, avizul favorabil al Consiliului Legislativ nr.1048  din  31 august  2011, Guvernul, prin punctul de  vedere transmis cu adresa nr.2373 din 13 octombrie 2011,  nu susţine adoptarea  acestei  iniţiative legislative.

În urma dezbaterilor, cu unanimitate de  voturi, s-a hotărât avizarea   negativă a proiectului de lege, în conformitate cu prevederile art. 138 alin. (5) din Constituţia României, republicată, precum şi cu prevederile art. 15 din Legea nr. 500/2002 privind finanţele publice, cu modificările şi completările ulterioare.


În raport  de obiectul şi conţinutul  reglementării, proiectul de lege face parte din categoria legilor ordinare.

